Pastoor-moord: 'Ek is skuldig' | Maroela Media
Stefan Visser. Foto: Maroela Media
Adv. Philip van Staden, Visser se regsverteenwoordiger, het aangedui sy kliënt is gereed om te pleit. Die hofverrigtinge het in Afrikaans voor regter Nicolene Janse van Nieuwenhuizen voortgegaan.
Stefan Visser (29) het met 'n rofgeskeerde baard, geklee in 'n noupassende T-hemp en denim, in die beskuldigdebank gestaan. Hy het aansienlik maerder geword as 'n jaar gelede toe sy borgtogaansoek van die hand gewys is.
Sy ma, Louise, en sy voormalige vriendin met wie hy in 'n verhouding was, was in die openbare galery.
Visser het aandagtig gestaan en luister terwyl adv. Pieter Luyt, vir die staat, aangevoer het hy staan tereg op 'n aanklag van moord deurdat hy op 11 April 2016 in Gezina, Pretoria, wederregtelik en met opset Van Niekerk vermoor het deur haar met 'n mes te steek.
Hy het aangedui hy verstaan die aanklag teen hom en het daarna skuldig gepleit. Lees sy pleitverduideliking hier.
Van Staden het daarna bevestig Visser se pleit is in ooreenstemming met sy aanwysings.
Janse van Nieuwenhuizen het Visser daarna skuldig bevind aan die moord op Van Niekerk.
Van Staden het versoek dat die hof verdaag vir vonnisverrigtinge om te begin en dat hy met sy kliënt kan beraadslaag om self te getuig ter strafversagting.
Die staat het die versoek nie teengestaan nie en die saak is tot 20 April uitgestel.
Visser bly in aanhouding.
Kundiges sit veiligheidsplan vir gemeenskappe uiteen
Is bly hy het uiteindelik herken dat hy haar VERMOOR het!!!! Nou moet reg en geregtiheid geskied!
Rustig Gerda, jou hart sal nie hou nie, met die gskreeu jou stem ook nie. Hy het nog nooit ontken dat hy haar vermoor het nie, net dat hy nie onthou nie. Duidelik onthou hy, hy het nou mos erken. Vind in jou hart ook vergewing vir hom, niemand is perfek nie.
Hierdie saak is baie sad. Sy het beslis gesorg dat hy hom haat……
Dankie Here my God. U is groot en sal U diensknegte nie laat moor en niks doen.
Vir Stefan wil ek se dankie vir die waarheid en dat jy ons fanilie meer trauma gespaar het Mag jy hulp kry en genade en genesing vind in die aangesig van God. Mag jy bevry word van jou demone en mag vergifnis joune wees. Ons familie is baie meer leeg oor Elsabe nie meer hier is en ons gaan nog lank huil. Maar nou weet ek God luister as ons na Hom roep.
Ja, dit is inderdaad 'n BAIE hartseer aangeleentheid. Wat egter verblydend is, is dat die verloor in AFRIKAANS plaasgevind het.